
Приложение 1
МИНИСТЕРСТВО НА ИКОНОМИКАТА, ЕНЕРГЕТИКАТА И ТУРИЗМА
ИЗПЪЛНИТЕЛНА АГЕНЦИЯ ЗА НАСЪРЧАВАНЕ НА МАЛКИТЕ И СРЕДНИТЕ ПРЕДПРИЯТИЯ

ОПЕРАТИВНА ПРОГРАМА

„РАЗВИТИЕ НА КОНКУРЕНТОСПОСОБНОСТТА НА БЪЛГАРСКАТА ИКОНОМИКА” 2007-2013 г.
ЕВРОПЕЙСКИ ФОНД ЗА РЕГИОНАЛНО РАЗВИТИЕ

ДОГОВОР ЗА БЕЗВЪЗМЕЗДНА ФИНАНСОВА ПОМОЩ 

	Приоритетна ос: 
	Приоритетна ос 1: „Развитие на икономика базирана на знанието и иновационни дейности”

	Област на въздействие: 
	Област на въздействие 1.1: „Подкрепа за иновационни дейности в предприятията”

	Операция:  


	Oперация 1.1.1: „Подкрепа за създаване и развитие на стартиращи иновативни предприятия”


ОТКРИТА ПРОЦЕДУРА ЗА ПОДБОР НА ПРОЕКТИ, ПОКРИВАЩИ ОПРЕДЕЛЕНИ ИЗИСКВАНИЯ ЗА КАЧЕСТВО БЕЗ ОПРЕДЕЛЕН СРОК ЗА КАНДИДАТСТВАНЕ: BG161PO003/1.1.1-01/2007 ПОДКРЕПА ЗА СЪЗДАВАНЕ И РАЗВИТИЕ НА СТАРТИРАЩИ ИНОВАТИВНИ ПРЕДПРИЯТИЯ
	Идентификационен номер на договора:
	

	Регистрационен номер на проектното предложение: 
	

	Наименование на проекта: 
	

	Максимална обща сума на проекта: 
	лв. 

	Продължителност на проекта: 
	месеца 

	Брой страници 
	


………………………………………………………………….[пълното наименование и адрес на Договарящия орган], (наричано по-нататък „Договарящ орган”), представлявано от ………………………………………………………………….[Изпълнителен директор на Изпълнителна агенция за насърчаване на малките и средните предприятия и Ръководител на Договарящия орган], 

от една страна, 

и 

[Пълно наименование на Бенефициента съгласно регистрацията му]
[Седалище и адрес на управление]

[ЕИК],
(наричан по-нататък “Бенефициент”), 

от друга страна, 

се споразумяха за следното: 
Член 1 - Предмет
1.1
Предмет на настоящия договор е предоставянето на безвъзмездна помощ от страна на Договарящия орган за изпълнението на Проект: ........................... [наименование на Проекта], ("Проектът"), описан в Приложение І към настоящия договор.
1.2  Проектът, Приложение І към настоящия договор, неразделна част от договора, е в съответствие с изискванията на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност към минималната помощ (ОВ, L 379/28.12.2006).
1.3
На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема.

1.4
Бенефициентът приема отпуснатата безвъзмездна финансова помощ и се задължава да изпълни всички произтичащи от договора и неговите приложения задължения.
Член 2 – Влизане в сила на договора и срок на изпълнение на Проекта 
2.1 Договорът влиза в сила от датата на подписването му от двете страни. 
2.2 Изпълнението на Проекта започва
:
от датата на влизане в сила на настоящия Договор.

или 

от датата на която ……………………………….. [описание на условията от изпълнението на които зависи започването на дейностите по проекта], но не по-късно от 1 (един) месец след датата на подписването на договора от двете страни.
2.3  Срокът на изпълнение на Проекта, предвиден в Приложение І е ........................ [брой месеци]. 
Член 3 – Финансиране на Проекта 
3.1
Общият размер на разходите за изпълнение на Проекта възлиза на ………….. лв. [словом в лева], от които допустимите разходи възлизат на ……… лева [словом в лева], а допълнителните - ……… лв. [словом в лева], както е посочено в Приложение III към настоящия договор.
3.2
Предоставяната от Договарящия орган безвъзмездна финансова помощ е в максимален размер ………. лв. [словом в лева], което представлява ……….. % [словом] от очакваните общи допустими разходи, както е посочено в член 3.1 от Договора. Окончателната сума на безвъзмездната финансова помощ се определя при спазване на разпоредбите на чл. 15 и чл.16 от Приложение II към настоящия договор. В допълнение, бенефициентът е длъжен да заплати изцяло дължимия ДДС върху допустимите разходи за изпълнение на Проекта.

3.3. 
Предоставената безвъзмездна финансова помощ по чл. 3.2. представлява минимална помощ по смисъла на Регламент (ЕО) 1998/2006 на Комисията от 15 декември 2006 г. относно прилагането на чл. 87 и чл. 88 от Договора за създаване на ЕО към помощта de minimis (ОВ L 379/28.12.2006).
Член 4 – Техническо и финансово отчитане и условия за плащане 
4.1
Исканията за междинно/окончателно плащане се подкрепят с представяне на междинни/ финални отчети, които се състоят от техническа и финансова част в съответствие с чл. 2.4 и чл. 2.5 от Приложение II към настоящия договор.
4.2.
Междинни и окончателни плащания се правят на базата на действително извършени и платени разходи.
4.3.     Плащанията ще бъдат извършени по следният начин:
Вариант 1: 

Авансово плащане в размер на не повече от 20 % от сумата по чл. 3.2 от Договора в срок от 10 работни дни, считано от датата на представяне на Договарящия орган на:
· подписан от двете страни и влязъл в сила договор за безвъзмездна финансова помощ;
· искане за плащане, в съответствие с образец на Договарящия орган;
· банкова гаранция по образец на Договарящия орган за стойността на аванса в полза на Договарящия орган. Банковата гаранция се освобождава съгласно условията, предвидени в нея. 

След представяне на посочените документи, Договарящият орган превежда размера на авансовото плащане по банкова сметка на бенефициента, открита за целите на проекта. Бенефициентът може да използва средствата по тази сметка съгласно условията, определени в договора за откриването й.
Авансовото плащане се извършва в сроковете и при условията на ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз.
Междинни плащания в размер на стойността на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за периода. Междинните плащания се извършват след одобрението на междинния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец на Договарящия орган, при спазване на условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за междинно плащане не се прилага доклад за външен одит на документацията по проекта, изготвен от регистриран одитор.
Общата сума на авансовото и междинните плащания не може да надвишава 80 % от  стойността на безвъзмездната финансова помощ. 
Окончателно плащане в размер на разликата между общата стойност на безвъзмездната финансова помощ, изчислена като се приложи процента, посочен в чл 3.2 от Договора, към общите верифицирани от Договарящия орган разходи за отчетния период и сумата на изплатения аванс, включително натрупаната лихва, и междинните плащания. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено в съответствие с образец на Договарящия орган, при спазване на условията на  чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.
Бенефициентът е отговорен за верифициране на разходите по проекта при спазване на Част ІІ от Указания на Министерството на финансите ДНФ № 05/21.10.2010 г. относно сертифициране на разходите по Оперативни програми, съфинансирани от Структурните фондове и Кохезионния фонд на Европейския съюз, които се предоставят на Бенефициента. В случай на изменение на указанията от страна на Министерството на финансите, измененията се прилагат между страните от датата на издаването им.
Вариант 2: 

Междинни плащания в размер на стойността на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за периода. Те се извършват след одобрението на междинния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за междинно плащане по образец на Договарящия орган, при спазване на условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за междинно плащане не се прилага доклад за външен одит на документацията по проекта, изготвен от регистриран одитор.
Общата сума на междинните плащания не може да надвишава 80 % от  стойността на безвъзмездната финансова помощ. 
Окончателно плащане в размер на разликата между общата стойност на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи за отчетния период и сумата на междинните плащания. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане на остатъка, подадено в съответствие с образец на Договарящия орган, при спазване на условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.

Вариант 3: 

Окончателно плащане в размер на общата стойност на безвъзмездната финансова помощ, изчислена като се приложи процента, посочен в чл. 3.2 от Договора, към общите верифицирани от Договарящия орган разходи. То се извършва след одобрението на финалния отчет от страна на Договарящия орган, в съответствие с чл. 2.4 и чл. 2.5 от Приложение II към настоящия договор, придружен с искане за  плащане, подадено в съответствие с образец на Договарящия орган, при спазване на  условията на чл. 5, ал. 1 от ПМС № 179/2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз. Към искането за окончателно плащане се прилага доклад за външен одит на документацията по проекта, изготвен от регистриран одитор.
4.4.    В рамките на срока по чл. 14.6 от Приложение II към настоящия договор, когато извършени и верифицирани от бенефициента разходи впоследствие бъдат признати за недопустими от сертифициращ, одитиращ или друг контролиращ орган, същите подлежат на възстановяване от бенефициента, съгласно чл. 16 от Приложение II към настоящия договор. За целите на верификацията от страна на бенефициента, същият подава декларация за допустимост на разходите при представяне на междинен и/или финален отчет заедно с искане за плащане по образец на Договарящия орган.
Член 5 - Адреси за контакти:
5.1
Цялата кореспонденция, свързана с настоящия Договор, трябва да бъде в писмена форма, да съдържа номера на Договора и наименованието на Проекта, и трябва да бъде изпращана на следните адреси:

За Договарящия орган
………………………………..
[Изпълнителна агенция за насърчаване на малките и средните предприятия

Главна дирекция "Конкурентоспособност и иновации"

ж.к. Изгрев, ул. „Лъчезар Станчев” №13 

София 1797, България]
За Бенефициента 
[адрес за кореспонденция на Бенефициента]
Член 6 – Приложения 
6.1
Следните документи представляват Приложения към настоящия Договор и са неразделна част от него:

Приложение I: 
Описание на Проекта (раздел II от Формуляра за кандидатстване) 
Приложение II: 
Общи условия за финансираните по Оперативна програма “Развитие на конкурентоспособността на българската икономика 2007-2013” договори за безвъзмездна финансова помощ 

Приложение III: 
Бюджет на Проекта 
Приложение IV:
Образец на доклад за фактическите констатации и работно задание за проверка на разходите по договор за безвъзмездна финансова помощ по Оперативна програма “Развитие на конкурентоспособността на българската икономика 2007-2013”
Приложение V:
Декларация за обстоятелствата по чл. 3 и чл. 4 от Закона за малките и средните предприятия и приложенията към нея

Приложение VІ:
Декларация за държавни помощи

Приложение VІІ:
Декларация за нередности

Приложение VІІІ:
Декларация по т. VІ от Формуляра за кандидатстване
6.2
В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения, с предимство се прилагат разпоредбите на Приложение II.

Член 7 - Други условия, отнасящи се до Проекта
7.1
Чл. 1.5 от Приложение II към настоящия договор се допълва, както следва:
7.1.1. При избор на изпълнител/и, Бенефициентът задължително прилага разпоредбите на Постановление № 55/12.03.2007 г. на Министерски съвет за условията и реда за определяне на изпълнител от страна на бенефициенти на договорена безвъзмездна финансова помощ от Структурните фондове и Кохезионния фонд на Европейския съюз, Съвместната оперативна програма за трансгранично сътрудничество "Черно море 2007 - 2013 г." и от Финансовия механизъм на Европейското икономическо пространство, независимо от размера и интензитета на договорената безвъзмездна финансова помощ, като във всички случаи, когато стойността на разходите за услуги и доставки без ДДС е по-малка или равна на 15 000 (петнадесет хиляди) лева, бенефициентът е длъжен да събере не по-малко от 3 оферти, които съдържат техническо и финансово предложение, с оглед спазването на принципите за добро финансово управление.
7.1.2. При нарушения на националното законодателство в областта на обществените поръчки (ЗОП, НВМОП) или на реда за определяне на изпълнител от страна на бенефициенти на договорена безвъзмездна финансова помощ от Структурните фондове на ЕС, в случаите, когато бенефициентът не се явява възложител на обществена поръчка (Постановление № 55 на Министерския съвет от 2007 г.), Договарящият орган прилага налагане на финансови корекции по реда и при условията на ПМС № 134 от 5.07.2010 г. за приемане на Методология за определяне на финансови корекции, които се прилагат спрямо разходите, свързани с изпълнението на оперативните програми, съфинансирани от структурните инструменти на Европейския съюз, Европейския земеделски фонд за развитие на селските райони и Европейския фонд за рибарство и на Правилата по чл. 11, ал. 2, т. 1 от ПМС № 134/2010 г.
7.2.   В допълнение към член 2 след завършване на всеки един етап от изпълнението на  проекта, Бенефициентът е задължен да изготви и представи на Договарящия орган или на упълномощените от него лица доклад, описващ дейността, изпълнението й и постигнати резултати
7.3.  В допълнение към член 11.2, Договарящия орган може да прекрати Договора без предизвестие и без да изплаща каквито и да било обезщетения,  в случай че Бенефициентът не изпълни ключов етап от Проекта, и това неизпълнение не позволява преминаване към следващия етап, или изпълнението води до негативен резултат, който не обосновава преминаване към следващия етап.

7.4.    Чл. 14.6 от Приложение II към настоящия договор се допълва, както следва:
Срокът за съхранение на документите по чл. 14 от Приложение II към настоящия договор е три години след приключването на оперативната програма в съответствие с чл. 90 (1) от Регламент на Съвета № 1083/2006. Договарящият орган се задължава да уведоми Бенефициента относно изтичането на срока.

7.5    Чл. 8.5 от Приложение ІІ към настоящия договор се допълва, както следва:

Недопустими са промени в бюджета на договора, водещи до превишение на средствата по бюджетни пера, за които има определен размер в Насоките за кандидатстване.
7.6.    Чл. 8.2. от Приложение ІІ към настоящия договор не се прилага.
7.7. 
Общият размер на безвъзмездната помощ, предоставена на всеки бенефициент по процедури, обявени в режим „de minimis” не може да надхвърля левовата равностойност на 200 000 евро (391 166 лева), а ако бенефициентът осъществява дейност в отрасъл „шосеен транспорт” – 100 000 евро (195 583 лева) за период от 3 последователни финансови години.
7.8.   Минималната помощ не се натрупва с държавна помощ за същите приемливи разходи, ако в резултат на това натрупване интензитетът на помощта би превишил интензитета, определен за конкретните обстоятелства на отделния случай в Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (OB L 214, 09/08/2008).

7.9. 
Възстановяването на неправомерно предоставена помощ се извършва по реда на раздел V от Правилника за прилагане на Закона за държавните помощи, приет с ПМС № 61 от 20.03.2007 г. (обн. ДВ бр. 26 от 27 март 2007 г., изм. ДВ бр. 97 от 23 ноември 2007 г., изм. ДВ бр. 10 от 6 февруари 2009 г.) съгласно който решение на Европейската комисия за възстановяване на неправомерно предоставена държавна помощ подлежи на принудително изпълнение по реда на Данъчно-осигурителния процесуален кодек (ДОПК). Когато с решение на Европейската комисия за възстановяване на неправомерно предоставена държавна помощ не са индивидуализирани получателите на помощ и размерът на сумата, която трябва да се възстанови, администраторът на помощ издава допълнително и акт за установяване на публично вземане по реда на чл. 166, ал. 2 и 3 от ДОПК. Не се разрешава предоставяне на нова държавна помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. 
Възстановяването на недължимо платените и надплатените суми, както и на неправомерно получените или неправомерно усвоени средства се извършва в съответствие с Указания на Министерство на финансите ДНФ № 07 от 22.12.2010 г. относно отписване и възстановяване на недължимо платени и надплатени суми, както и на неправомерно получени или неправомерно усвоени средства по проекти, съфинансирани от Структурните и Кохезионния фондове на Европейския съюз във връзка с регистрирани от Управляващия орган нередности.
7.10.  При промяна на приложимото национално или общностно законодателство, страните се задължават да изменят клаузите по настоящия договор съгласно тази промяна.
7.11.
За неуредените в настоящия договор въпроси се прилагат разпоредбите на действащото българско и общностно законодателство.
Съставен в [София] в три оригинални екземпляра на български език, два екземпляра от които са за Договарящия орган  и един е за Бенефициента.

	За Бенефициента 
	За Договарящия орган

	Име
	
	Име
	

	Длъжност
	
	Длъжност
	………………………….

[Изпълнителен директор на Изпълнителна агенция за насърчаване на малките и средните предприятия и Ръководител на Договарящия орган]

	Подпис
	
	Подпис
	

	Дата
	
	Дата
	

	

	Име
	
	Име
	

	Длъжност
	
	Длъжност
	………………………

[Главен счетоводител]

	Подпис
	
	Подпис
	

	Дата
	
	Дата
	


� Преди сключване на договора страните посочват варианта на изпълнение по чл. 2.2.

